Source: https://politeia.org.ro/stiri-revista-presei/revista-presei-19-octombrie-2/62573/?replytocom=205590
Timestamp: 2020-04-07 19:32:00+00:00
Document Index: 23489452

Matched Legal Cases: ['articolul 29', 'articolul 29', 'CSM ', 'CSM ', 'CCR ', 'CSM ', 'CSM ']

Revista Presei – 19 octombrie. „Fără fericire până la adânci bătrâneți….” | PoliteiaWorld
Home » Stiri / Revista Presei	» Revista Presei – 19 octombrie. „Fără fericire până la adânci bătrâneți….”
Revista Presei – 19 octombrie. „Fără fericire până la adânci bătrâneți….”
19/10/2019 Autor desy.demeter Categorii: Stiri / Revista Presei
Buna dimineata intr-o zi de sambata, 19 octombrie! Vremea pe 19 octombrie, deşi rămâne caldă, confirmă scăderea temperaturilor, dar graduală. Prognoza meteo anunţă valori termice cu câteva grade mai scăzute şi primele semne de ploaie. În weekend, răcirea se accentuează. Cerul va fi variabil, cu înnorări şi pe arii restrânse – ploi slabe în regiunile vestice, iar în cele de sud-est şi burniţă din ceaţă. Condiţii de ceaţă, vor fi cu totul izolat şi în depresiuni, spre dimineaţă. Vântul va sufla slab până la moderat. Temperaturile minime, mult mai ridicate decât cele specifice datei, vor fi cuprinse între 3 şi 15 grade. Potrivit ANM, vremea are încă şi în Capitală valori mai ridicate decât cele normale datei. Cerul va avea înnorări, mai accentuate în cursul nopţii, când temporar va ploua slab. Vântul va sufla slab până la moderat. Temperatura maximă va fi de 21…22 de grade, iar cea minimă de 11…12 grade.
Germina Nagâț(CNSAS) despre decizia în cazul Ursu: Este un semnal că torționarii anilor 80 ai represiunii comuniste nu vor mai avea probleme Germina Nagâț, membru în Colegiul Consiliului Național pentru Studierea Arhivelor Securității (CNSAS), atrage atenția asupra consecințelor deciziei de achitare în cazul Gheorghe Ursu. ”E grav că se dă un semnal către torționarii anilor 80 că nu vor mai avea probleme în instanță”. Magistrații Curții de Apel Bucureşti (CAB) i-au achitat, joi, pe Marin Pârvulescu și Vasile Hodiş, judecaţi pentru crime împotriva umanităţii în dosarul disidentului Gheorghe Ursu, schimbându-le și încadrarea în tratamente neomenoase. Fiul disidentului Gheorghe Ursu, Andrei Ursu, s-a declarat șocat după decizia de achitare a foștilor ofițeri de Securitate din dosarul tatălui său. ”Sunt stupefiat! La 30 de ani de la revoluție este o bătaie de joc la adresa ideii de justiție.”, spune el într-un interviu pentru Europa Liberă. Germina Nagâț, fostă directoare a Direcției de Investigații din CNSAS, care cunoaște foarte bine cazul Gheorghe Ursu, susține într-o declarație pentru Europa Liberă, că miile de probe din acest dosar demonstrau ”fără niciun dubiu că e vorba de o crimă politică și o crimă împotriva umanității”. ”Este una dintre cele mai șocante decizii pe care le-am văzut în justiție, nu doar pe tema securității ci în general, e uluitor ce s-a întâmplat. Dacă cineva citește concluziile scrise pe care le-a pus Andrei Ursu în acest proces, peste 180 de pagini de mărturii și de citate din documente, toate probele atașate, își dă seama că era de domeniul evidenței că a fost o crimă politică, că a fost o crimă împotriva umanității. Iar argumentația era esențială, nu doar pentru speța asta, ci pentru toate crimele împotriva umanității care s-au făcut în timpul regimului comunist. Eu nu pot să înțeleg această decizie și sunt absolut șocată. Toate probele care au ieșit la iveală în ultimi ani, de prin 2014 încoace- cauza a fost preluată după ce anterior fusese închisă-, dovedeau peremptoriu acest lucru: că e vorba de crimă politică și o crimă împotriva umanității. Aceste probe- mii de documente luate din arhiva Securității, de la CNSAS ( Consiliul Național pentru Studierea Arhivelor Securității n.r.)-, erau mărturii foarte clare și fără niciun dubiu demonstrau asta. Judecătorul a făcut, după părerea mea, un lucru nu doar etic înfiorător, ci îngrozitor și pentru noi toți, care la 30 de ani de la revoluție, așteptăm în țara asta justiție și credeam că s-a făcut o rază de lumină în procesul Vișinescu, în procesul Ficior. (Ioan Ficior, fost comandant al lagărului de muncă de la Periprava, Alexandru Vişinescu, fost comandant al Penitenciarului Râmnicu Sărat, ambii condamnați la 20 de închisoare pentru crime împotriva umanității. N.R:) Integral: https://romania.europalibera.org
Imprescriptibilitatea sau „Fără fericire până la adânci bătrâneți” pentru cei ce săvârșesc infracțiuni de corupție, contra minorilor sau probate prin A.D.N. Iau notă și reflectez: să plătească victima pentru lipsa intervenției eficiente a autorităților ar trebui să fie o infracțiune în sine. În ultimii ani, am trăit schimbări legislative, politice, administrative și de mentalitate ce vor face ca Ministerul Public, al Justiției și de Interne să fie incapacitate o perioadă lungă de timp. Ce înseamnă asta? Trag cu ochiul discret la viitor: corupție, victime năpăstuite, infractori nestânjeniți, prejudicii nerecuperate, nesiguranță. Starea justiției este primejdios de precară, starea viitorului este, și ea, ingrijorătoare. Toate acestea pentru că o putere politică dornică să scape de păcatele trecutului a confiscat justiția. Există posibilitatea de a amâna până la dispariție, prin prescripție, răspunderea în fața legii. Fără această posibilitate, interesul de a controla și incapacita justiția ar fi fost mai redus. 1 Timpul să nu mai ierte corupția: imprescriptibilitatea faptelor de corupție. Fără fericire până la adânci bătrâneți pentru cei ce săvârșesc fapte de corupție. Imprescriptibilitatea faptelor de corupție este un pas spre dispariția interesului de a confiscajustiția. Imprescriptibilitatea ar asigura dreptate, măcar la un moment dat, pentru victimele ce în prezent riscă să nu își găsească niciodată dreptatea. Imprescripbitilitatea ar fi perfect proiectată pe fundalul realităților sociale pe care le trăim. Convenția Națiunilor Unite împotriva Corupției prevede în articolul 29 că Statul are libertatea de a stabili termenul prescripției pentru a se asigura înfăptuirea justiției. Prin articolul 29 se prevede dreptul Statului de a legifera în funcție de situațiile în care persoana a reușit să eludeze pârghiile existente ale justiției. Avem cazuri în care, prin prescripție, a fost eludată justiția de o persoană cercetată pentru fapte de corupție?
Imixtiunea din ultimii ani în instituțiile însărcinate cu noțiunile abstracte de “dreptate” și “siguranță” produce rezultate concrete pe termen lung, pe care, firește, le vom experimenta. Întărirea acestor instituții o să necesite sacrifiu și timp, chiar în prezența celui mai bun context politic. Mă imaginez stând în holul răcoros al Curții de Apel și răsfoind un cod așteptând să treacă mai repede timpul. Ne mai permitem încă o generație de sacrificiu care nu își va vedea călăii aduși în fața legii la un moment dat? Cea mai importantă observație este că putem pune capăt acestui mecanism de creare de perioade de tranziție. Ce se întâmplă când justiția devine suficient de puternică pentru a investiga corupția la nivel înalt? Schimbări legislative arbitrare. Prin imprescriptibilitatea faptelor de corupție dăm semnalul că nu mai tolerăm jocul de-a hoții și vardiștii la nivel de țară europeană. 2. Timpul să nu mai ierte infracțiunile cu autor necunoscut, dar cu probă A.D.N.: imprescriptibilitate pentru orice infracțiune cu probă A.D.N….. 3. Timpul să nu mai ierte infracțiunile contra minorilor:imprescriptibilitatea faptelor împotriva minorilor. Fără fericire până la adânci bătrâneți pentru cei ce săvârșesc infracțiuni împotriva unui minor. Ar fi un semnal pentru fiecare victimă că li se acordă protecție și că, indiferent de momentul în care se decid să facă o sesizare, vor beneficia de sprijinul justiției. Motivele sunt numeroase și multe evidente. La această secțiune a articolului cred că ar fi bine să facem fiecare un exercițiu scurt de imaginație pentru a găsi cel puțin un motiv pentru care dorim să ne protejăm copiii mai eficient. O să realizăm că necesitatea de a ne proteja copiii este evidentă și se subînțelege în orice context legislativ sau juridic. Integral: http://www.contributors.ro
Savonea anunta schimbarea de garda la ICCJ: CSM declanseaza procedura de numire a doi vicepresedinti si doi sefi de sectie Consiliul Superior al Magistraturii a declansat procedura de ocupare a patru functii importante la Inalta Curte: doua posturi de vicepresedinte, de presedinte al Sectiei a II-a civile si presedinte al Sectiei de contencios administrativ si fiscal. Potrivit schimbarilor facute de coalitia PSD si ALDE, numirile sunt facute de Sectia de judecatori a CSM, condusa de Lia Savonea, fara ca presedintele Romaniei sa aiba vreun cuvant de spus. Anterior modificarilor legislative din 2018, judecatorii si sefii Inaltei Curti erau numiti de presedintele tarii. Inalta Curte de Casatie si Justitie (ICCJ) are un presedinte, doi vicepresedinti si patru presedinti de sectii. In baza noilor prevederi, CSM a numit-o pe Corina Corbu (foto) la sefia Inaltei Curti. Corina Corbu a fost singurul candidat la acest post si este vazuta ca unul dintre magistratii apropiati de Lia Savonea. Ea a preluat postul pe 15 septembrie 2019, dupa ce a expirat mandatul Cristinei Tarcea…. Ziare.com a scris a Sectia pentru judecatori din Consiliului Superior al Magistraturii (CSM), condusa in prezent de Lia Savonea, desemneaza cu predilectie anumiti magistrati in comisiile de concurs in cazul promovarilor la Inalta Curte sau in functiile de conducere din instantele judecatoresti. Este vorba in special de judecatori promovati in ultimii doi ani la Inalta Curte sau de vicepresedinti sau presedinti de curti de apel, numiti si promovati in aceste functii tot de Sectia pentru judecatori din CSM. Un numar mic de oameni are un rol decisiv in numirile unor magistrati in functii cheie. Integral: http://www.ziare.com
EXCLUSIV Avocatul Poporului va ataca la Curtea Constituțională legea privind alegerea președintelui. Renate Weber: Săptămâna viitoare voi definitiva această acțiune ….O eventuală decizie de admitere a sesizării nu va afecta însă procesul electoral în curs, ci se va aplica de la următorul scrutin prezidențial. Potrivit surselor G4Media.ro, Avocatul Poporului se va baza pe două argumente: numărul mare de semnături necesar pentru o candidatură la președinția României și faptul că se poate semna pentru mai mulți candidați. Potrivit legii în vigoare (370/2004), candidații trebuie să strângă 200.000 de semnături pentru a putea intra în cursa electorală. Or, Avocatul Poporului s-ar baza în acțiunea la CCR pe un raport al Comisiei de la Veneția care recomandă ca numărul de semnături să nu depășească 1%, or în cazul legii în vigoare acest prag este ușor depășit. Al doilea argument ar fi faptul că un alegător poate semna pentru mai mulți candidați, ceea ce face pragul de mai sus să nu mai fie reprezentativ. Potrivit surselor G4Media.ro, au existat trei plângeri din partea unor candidați în legătură cu legea privind alegerea președintelui. Integral: https://www.g4media.ro
Exista ceva mai rau decat Dancila? ….Indiferent cat vorbim noi de interes national, de tarisoara, in realitatea politica, pentru ca sa le obtina votul, Guvernul Orban trebuie sa le satisfaca interesele, iar asta ar presupune in principiu cel putin 3 renuntari majore, intre care unele sunt deja vizibile.1. Renuntarea la alegerile in doua tururi pentru primari. Aceasta schimbare este esentiala pentru o resetare la nivelul administratiilor locale. Daca alegerile din iunie vor ramane intr-un tur, rezultatul se va proiecta si in alegerile generale, avand in vedere mecanismele de mobilizare la vot in zona rurala si a urbanului mic, mai ales. Da, o asemenea modificare legislativa se incadreaza in acele exceptii permise de Comisia de la Venetia pentru a permite respectarea unor drepturi fundamentale. Sa ai un primar ales cu 15% din voturi este o contorsionare grava a democratiei reprezentative si a drepturilor care decurg din ea. Nici primarii PNL nu doresc in mod special schimbarea, dar UDMR o blocheaza explicit. Ludovic Orban anunta ca problema va fi transata parlamentar, deja liberalii au absentat masiv de la votul din Senat pe o asemenea propunere. Deci PNL consimte sa avem din nou alegeri locale intr-un tur. 2. Renuntarea la repararea rapida a Legilor Justitiei conform cerintelor institutiilor internationale. ALDE a anuntat ca refuza o asemenea modificare, care a si disparut dintre prioritatile dlui Orban. 3. Renuntarea la parteneri. PNL ar fi dorit sa aiba PMP partener la guvernare. Dar se opun ALDE si UDMR. Deci PNL deja joaca dupa cum canta partenerii de pana ieri ai lui Drangea si Dancila. Dar sa zicem ca, pana la urma, cu renuntarile deja facute si sub presiunea anticipatelor, Guvernul Orban va trece. S-au mai vazut guverne minoritare, dar e imposibil sa asiguri o guvernare cat de cat coerenta cand partidul care guverneaza are numai 100 din cele 233 de mandate necesare. Asta inseamna ca la fiecare vot important vei depinde de interesele contradictorii ale celor care te sustin. Sigur ca PNL poate miza pe faptul ca ar fi greu de creat o majoritate pentru motiunea de cenzura. Pe de-o parte, e mai usor de creat una contra, decat una pro, dupa cum vedem. Pe de alta parte, nici nu e nevoie de motiune. E nevoie ca mereu sa te lovesti in Parlament de lipsa majoritatii indiferent ce vrei sa faci. Situatia aceasta poate fi combatuta in doua feluri. Poti sa fii un guvern care merge cu acceleratia la podea mizand pe amenintarea anticipatelor. Daca avea insa Guvernul Orban aceasta intentie, cred ca ea se vedea deja prin inflexibilitatea pe chestiuni importante despre care am vorbit mai sus. Guvernul Orban transmite ca ar face orice sa ajunga la putere si este de asteptat ca asa va continua indiferent de concesiile necesare. Integral: http://www.ziare.com
Barna, după discuțiile cu PNL: Nu intrăm la guvernare. Vedem dacă susținem Cabinetul Orban în funcție de ce se întâmplă luni și marți în Parlament cu inițiativele despre care am vorbit – primari în două tururi, desființarea Secției speciale, abrogarea recursului compensatoriu Președintele USR, Dan Barna, a declarat vineri, la finalul primei runde de consultări cu PNL în vederea susținerii Guvernului Orban, că partidul său va lua o decizie după ce va vedea ce se întâmplă luni și marți în Parlament cu inițiativele legislative pe care USR le-a anunțat a fi prioritare: alegerea primarilor în două tururi, desființarea Secției speciale de anchetare a magistraților, modificarea legilor justiției, adoptarea inițiativei privind radarul pădurilor și stoparea tăierilor ilegale de copaci. ”Am stabilit să ne mai vedem o dată marți după-amiază sau miercuri dimineață. A existat o deschidere a premierului desemnat pentru aceste măsuri. Cei de la PNL au spus că le susțin. Au promis că vor demara un dialog și cu celelalte partide”, a declarat Barna. El a spus că nu a existat o discuție pe nume de miniștri și nici nu s-a vorbit despre intrarea USR la guvernare. ”Noi am decis că intrăm la guvernare doar după alegeri. Vrem să intrăm la guvernare, dar pentru a face reforme este nevoie de o majoritate parlamentară care acum nu există”, a adăugat liderul USR. Integral: https://www.g4media.ro
Politică de “luzări” În acest moment, politica României este gestionată de o grămadă de “luzări” împărţiţi în două tabere: luzări de tip A şi luzări de tip B. De tip A sunt cei ce au luat leapşa la moţiunea de cenzură şi “teoretic” ar trebui scoşi de la manivela care învîrte măruntaiele puterii. De tip B sunt cei care au dat leapşa doar pentru a o lua instantaneu înapoi de la luzării de tip A şi se văd acum confruntaţi cu propria prostie; neadecvare funcţional/decizională în raport cu o sarcină/problemă de rezolvat! Primii s-au dus să îşi lingă rănile şi să pregătească viitoarele bătălii electorale, dar nu înainte de a mai petrece ceva timp la tribuna oficială a guvernării, doar ca să le poată da cu tifla ăstora care ar trebui să le ia locul, dar nu ştiu cum şi pe unde să urce la nivelul estacadei. Cacofonia e sublimă şi rezultă direct din meandrele unui text constituţional care a prevăzut totul, mai puţin ceea ce ar fi fost mai întîi necesar, adică modul de ieşire din situaţiile de criză, limită. Cum este cea de acum! Ce te faci dacă pică guvernul la moţiunea de cenzură, dar un nou guvern nu primeşte votul de investitură, din lipsă de majoritate parlamentară? Nu este deloc o situaţie imposibilă, nici măcar absurdă. Soluţia naturală, firească, în spiritul democraţiei: alegeri anticipate. Doar că, înalta grijă a creatorilor actualei Constituţii a României faţă de interesele aleşilor face acest lucru imposibil. Suntem cu şase luni înainte de sfîrşitul mandatului prezidenţial, deci nu se fac alegeri anticipate imediat!!! Soluţia implicită pe care o prevede actuala Constituţie este una mai absurdă decît absurdul absolut: guvernul căzut la moţiune rămâne guvern în funcţiune, gestionează alegerile prezidenţiale şi abia după aceea viitorul Preşedinte poate declanşa procedurile pentru anticipate!!!! Cel mai devreme prin miezul iernii viitoare, ori, cine ştie, chiar mai pe la primăvară. Cel puţin un trimestru fără guvern, adică cu un guvern care nu mai are nici o legitimitate democratică, dar are scuze legale pentru prelungirea existenţei sale. Exact acest guvern trebuie să facă viitorul buget al ţării, ba chiar să îl treacă şi prin Parlament!!!! În România, “Absurdul” ar trebui să aibă o statuie în fiecare instituţie a guvernării, de la primării, la palatul prezidenţial, aşa cum o au francezii pe Marianne în instituţiile lor. În timp ce luzării de tip A le aruncă cu lături în cap, luzării de tip B se necăjesc să găsească drumul către Palatul Victoria. Ar mai fi fost şi aici o soluţie de compromis, uzată în alte sisteme parlamentare, guvernul minoritar. Cu alte cuvinte, obţinerea mandatului de guvernare, fără sprijinul unei majorităţi parlamentare stabile. Şi, pînă cînd poate funcţiona un asemenea guvern? Simplu, pînă ce este “lovit” de o moţiune ce cenzură, pentru care există o majoritate implicită în Parlament, încă din prima zi de guvernare. Această soluţie de compromis nu a fost prevăzută în Constituţia României, deci nu putem avea guvern minoritar constituit, fără sprijinul explicit al unei majorităţi parlamentare. Bun, şi atunci, la ce ne mai dăm în stambă cu numirea lui Orban drept Prim-ministru interimar? Aparent, pentru ca Preşedintele României să respecte procedura prevăzută de Constituţie. Integral: https://www.bursa.ro
Firea i-a scris urmasei lui Bratianu: Acuza PNL ca-si aroga pe nedrept merite pentru monumentul nou de la Universitate PNL nu a avut nicio contributie in ceea ce priveste amplasarea monumentului dedicat lui I.C. Bratianu de la Universitate, sustine primarul Capitalei, Gabriela Firea, intr-o scrisoare deschisa adresata Mariei Helene Bratianu, urmasa a familiei Bratianu. “Ma vad nevoita sa va transmit public scuze pentru comportamentul iresponsabil al celor care azi, sub stindardul decolorat al marelui partid istoric, intineaza numele si memoria familiei Bratianu si a PNL. O doamna aterizata in fruntea organizatiei de Bucuresti a PNL, pe post de bau-bau pentru cetateni si pentru mine, intrucat nu exista niciun fel de merite profesionale sau/si politice sau de alta natura care s-o legitimeze, si a carei unica ocupatie este diseminarea de imprecatii penibile la adresa mea pe retelele de socializare, a avut tupeul fara margini sa va adreseze o scrisoare deschisa in care face o afirmatie halucinanta, respectiv aceea ca amplasarea monumentului dedicat lui I.C. Bratianu la Universitate este rodul eforturilor PNL. In realitate, distinsa doamna Bratianu, eforturile si contributia PNL se opresc in anul 2014, cand un grup de consilieri liberali au initiat un proiect de hotarare a Consiliului General al Capitalei, referitor la refacerea si amplasarea pe locul initial a monumentului dedicat marelui om politic. Din acel moment, timp de 3 ani, in care PNL a avut si majoritatea in Consiliul General si un primar general interimar, nu s-a mai intamplat nimic. Absolut nimic!”, a precizat Gabriea Firea in scrisoarea publicata pe Facebook. Integral: http://www.ziare.com
TVR și SRR trebuie reformate din temelii ….Chiar dacă CA-ul mimează neintervenția în politica editorială, fondurile sunt dirijate astfel încât ele se îndreaptă cu preponderență către emisiunile și realizatorii favorabili majorității guvernamentale. Președintele-director general își alege principalii colaboratori, în primul rând pe cei din Comitetul Director și din fruntea feluritelor departamente, în funcție de fidelitatea și de gradul de supușenie al acestora. În TVR, de pildă, nu s-au mai organizat concursuri în vederea ocupării prin proceduri legale a posturilor de manageri din anii 2012-2013, locul acestora fiind astăzi ocupat în integralitate de interimari. Mulți dintre ei, așa cum sunt domnii Cristian Văileanu, producătorul general, sau Eduard Dârvariu, directorul TVR 1, aduși după bunul plac al pdg-ului Doina Gradea din rândul foștilor ei colegi de la Pro tv. E vorba despre oameni ajunși șomeri care, în loc să folosească pretinsele lor cunoștințe dobândite în mediul privat, strălucesc preponderent prin obediență. Dar și prin crasă incompetență și inadecvare la specificitățile unui serviciu public. La Radio România, mega-pesedistul Georgică Severin, ajuns pdg pe criterii strict politice, îi ține în fruntea Știrilor pe prea-plecații Dan Preda și Nicu Popescu. Faptul se reflectă în scăderea dramatică a audienței canalului fanion al postului, Radio România Actualități. Situația TVR e încă și mai dramatică. Nici măcar principalul Telejurnal al zilei, cel de la ora 20, nu mai înregistrează un amărât de punct de rating, de vină nefiind deloc prezentatorul, ci aberațiile managementului Mădălina Rădulescu-Vochin. Aceasta în vreme ce unicul talk-show-ul politic cu difuzare zilnică al postului, program dat încă de pe vremea când șefa TVR era Irina Radu pe mâna lui Ionuț Cristache flancat de ziariști favorabili puterii (gen Cristoiu, Bușcu, Dinescu, Mirel Curea, Pieleanu, Nistorescu, Chirieac) se învârte în jurul unui rating mediu de 0, 8. Ceea ce nu împiedică faptul ca dl. Cristache să fie plătit regește în urma unui contract marcat de clauze de confidențialitate de natură să stârnească bănuieli. Un recent control al Curții de conturi a relevat mari nereguli în cheltuirea banului public, cheltuieli prilejuite de atât de neperformantul Cerb de Aur în organizarea căruia un rol de seamă continuă să îi revină penalului Cristian Zgabercea. Ca să nu mai vorbim despre neprofesionalismul d-nei Smaranda Vornicu, ajunsă producător în urma unui concurs cu dedicație în care piesa principala a fost pe lângă arborele genealogic, serviciile aduse în trecut PSD. Integral: http://www.contributors.ro
PSD politizează instituțiile-cheie ale statului în ultimele zile ale Guvernului Dăncilă: Val de concursuri pentru conducerea direcțiilor regionale ale Fiscului Agenţia Naţională de Administrare Fiscală (ANAF), instituție care a răspuns permanent la comenzile politice ale PSD, organizează un val de concursuri pentru ocuparea a 33 de posturi de conducere în direcțiile județene și regionale ale Fiscului. Concursurile au loc fix înainte de plecarea guvernului PSD, după ce posturile au fost ocupate ani la rând de șefi interimari, ușor de controlat. Concursul este organizat chiar de ANAF, și nu de Agenția Națională a Funcționarilor Publici, cum se întâmpla până la adoptarea prin OUG a Codului Administrativ de către guvernul Dăncilă. Agenția Națională a Funcționarilor Publici este o instituție cu un grad mare de independență față de factorul politic, în timp ce ANAF este subordonată politic total partidului de guvernământ. ANAF este condusă de Mirela Călugăreanu, numită direct de premierul Viorica Dăncilă și care lucrează sub coordonarea ministrului Finanțelor, Eugen Teodorovici. Astfel, sunt scoase la concurs funcții de șefi ai direcțiilor regionale din București, Brașov, Cluj, Iași, Timiș, Galați, Prahova. Direcțiile regionale sunt structuri administrative care coordonează direcțiile județene și reprezintă cureaua de transmitere de la conducerea centrală către teritoriu. Concursurile vor avea loc pe 18 noiembrie, la sediul ANAF din București, potrivit anunțului publicat pe site-ul Agenției Naționale a Funcționarilor Publici. G4Media.ro a scris în mod repetat că una dintre consecințele adoptării Codului Administrativ este politizarea totală a administrației. Integral: https://www.g4media.ro
Saracia tinerilor ne face campionii inegalitatii sociale Romania s-a remarcat din nou din perspectiva ratei foarte ridicate de risc la saracie si excludere sociala, cu 32,5% din populatie (aproape sase milioane si jumatate de persoane), imediat dupa Bulgaria, care in statistica intocmita de Eurostat figureaza cu o proportie de 32,8%. Ce ar trebui subliniat, insa, pentru politicile sociale, este reperul fata de care s-a facut raportarea. La noi, venitul median national echivalent disponibil dupa transferurile sociale a fost dat de institutia europeana ca fiind 15.004 lei/an, de unde reperul de saracie si excludere sociala pentru un adult a ajuns la 9.002 de lei pe an sau 750 lei/luna (peste venitul minim garantat de 704 lei!), iar pentru o familie compusa din doi adulti si doi copii mai mici de 14 ani la 18.905 lei/an sau 1.575 lei/luna. La bulgari, acelasi indicator cu denumire si modalitate complicate de determinare apare in documentul oficial Eurostat la nivelul de 7.022 leva/an, respectiv 4.213 leva/an pentru un adult sau 8.848 leva/familie de tipul amintit. Daca facem traducerea in lei la cursul zilei, avem o surpriza uriasa. Recalculand reperele bulgaresti in lei, rezulta: 17.067 lei/an venit median, 10.240 de lei/an/adult si 21.505 lei/an/familie. Simplificat, la noi, ponderea de 32,3% saraci apare pentru un reper de 15 mii de lei/an, iar la ei 32,8% din populatie apare sub o linie de saracie trasata pornind de la reperul de circa 17 mii de lei/an. Nivel cu 14% mai ridicat decat la noi…..Daca se face trimitere la statistica detaliata pe categorii de persoane, Romania urca in 2018 pe un nedorit loc 1 la riscul de saracie dupa transferurile sociale, cu 23,5% din populatie sau mai bine de patru milioane si jumatate de persoane. Dupa noi, apar Letonia cu 23,3%, Lituania cu 22,9% si Bulgaria pe patru, cu 22,0%. Integral: http://www.ziare.com
Romanii pierd anual peste 35 milioane euro din drepturile de compensare pentru zboruri anulate sau intarziate Zilnic pe aeroporturile din Romania sunt anulate sau au intarzieri in medie 5-6 zboruri, ceea ce rezulta intr-o medie de 500 de romani afectati in fiecare zi. Peste 1000 de zboruri cu astfel de probleme au fost inregistrate doar in ultimele 9 luni pe aeroporturile din Romania. Conform datelor FlightClaim.ro, valoarea totala a compensatiilor la care acestia ar avea dreptul anual depaseste 35-40 de milioane de euro. Aproximativ 180.000 de romani afectati in fiecare an de anularea sau intarzierea zborului Traficul aerian in Romania inregistreaza record dupa record, cu un numar de zboruri in crestere. Deja aeroporturile Romaniei au peste 20 de milioane de pasageri anual, ceea ce creste presiunea pe angajatii aeroporturilor, dar si incidenta problemelor de zbor. In fiecare zi in medie 5-6 zboruri care aterizeaza sau decoleaza din Romania au intarzieri de peste 3 ore sau sunt anulate. Din 10 pasageri romani eligibili, in medie doar unul isi obtine drepturile de la companiile aeriene. Speriati de birocratie sau de procedura dificila, doar maxim 10% dintre romanii aflati in situatia unui zbor cu probleme ajung sa isi ceara drepturile de la companiile aeriene, iar restul de 90% renunta sa solicite compensatiile de 250, 400 sau 600 de euro, in functie de distanta zborului. Compania olandeza FlightClaim.ro, cu sediu si in Romania, inregistreaza zilnic intre 20 si 50 de cereri de compensare de la pasagerii romani care doresc sa isi primeasca drepturile de la companiile aeriene. 4,5 milioane de pasageri cu zboruri anulate si intarziate, la nivel european La nivel european, pragul de 1 miliard de pasageri a fost atins inca din anul 2017, dar proportional cu acesta a crescut si incidenta problemelor de zbor. Conform datelor Eurostat, numarul zborurilor cu probleme a crescut in ultimii ani cu aproximativ 40%. In anul 2018 peste 4,5 milioane de pasageri au fost afectati de anularea sau intarzierea zborurilor, ceea ce se traduce printr-un total al compensatiilor de aproape 2 miliarde de euro. Valoarea medie a compensatiilor per pasager este de 422,85 euro….Tarom si companiile aeriene low cost, cele mai multe zboruri intarziate si anulate Cele mai multe zboruri intarziate si anulate au fost inregistrate de compania Tarom, dar si de companiile low cost Wizz Air, Ryanair si Blue Air. Integral: http://www.business24.ro
Exclusiv! Andrei Caramitru are boală pe presă de când îl bătea tat-su cu ziarul Traumele din copilărie îl bântuie grav pe Andrei Caramitru. Pentru că tat-su îl bătea constant cu ziarul ”Scânteia” când era mic, Andrei a dezvoltat o adevărată fobie față de tot ce înseamnă presă. Nu doar că nu înțelege conceptul, neștiind ce e presa și la ce folosește ea în mod normal, dar Caramitru jr. mai și face spume la gură când aude cuvântul presă sau ziar….Traumele lui Andrei Caramitru ar fi fost accentuate de faptul că tatăl său nu doar că-l lovea preponderent în zona capului cu ziarul, dar mai și băga uneori câte-un salam de Sibiu între paginile ziarului, ca să sporească duritatea loviturilor. Integral: https://www.timesnewroman.ro/
34 Raspunsuri la Revista Presei – 19 octombrie. „Fără fericire până la adânci bătrâneți….”
Intamplator19/10/2019 at 10:54
Se îndoiește cineva ca usl exista și ca e in cârdășie cu “gurishtii” și “anal istii” din toată media?
Cred ca ar fi timpul sa reevalueze aceasta îndoiala
De vreo trei -patru zile cea mai “arzătoare cestiune” este “problema Barna “…..contează ca îl pot acuza -nu se știe de ce,dar e acuzat ….
De furat n a furat,de supt bani din contracte cu Dedicație ,n a supt….dezbatem “problema Barna” fără sa stim ce “dezbatem”….și,observ ca inclusiv susținători usr+ alimentează “dezbaterea”
Nu mai contează ca prima proasta a țării continua distrugerea a ceea ce a mai rămas din administrație,un ministru se întâlnește “seara ca Hoții,pe strada” cu un director dintr o companie in subordine(o fi încercat s o agate ?),ca Orbán se screme sa formeze un guvern,ca legile se voteaza in parlament ca și atunci când guvernul PSD era “legitim”,ca in justiție savonea își continua distrugerile …..contează “problema Barna “,contractele lui Barna ….
degeaba imnul României se numește “deșteaptă te romane”
Eugen Vasilescu19/10/2019 at 16:00
mai putin chestia cu imnul pt ca “romanii e destepti”
Intamplator19/10/2019 at 19:12
coroborați și cu versul următor …”din somnul….”
Intamplator19/10/2019 at 10:58
apropo,datoria suverana a țării creste cam cu un miliard de €/luna….iar între timp se inaugurează un ciot de “autostrada” pe care circula numai mașini de mic tonaj și alea cu viteza max de 80 km/ora!!!!in curând vor adauga la km de autostrada totali și metrul ăla din Moldova ….sa nu se mai plângă cei de acolo ca “n au autostrada”
desy.demeter19/10/2019 at 12:13
Raport: Starea societății civile din România, în declin. Scorul din 2018, similar cu cel din 2004, la finalul guvernării Năstase. Atacurile lui Dragnea la presă și violențele jandarmilor – printre bilele negre
“Raportul FDSC notează și atacurile lui Liviu Dragnea la adresa G4Media.ro: ”Liviu Dragnea, liderul Partidului Social Democrat și-a manifestat explicit recomandarea ca trustul media independent G4Media, al cărui statut legal este acela de entitate non-profit, să fie verificat în privința surselor sale de finanțare”.
Potrivit raportului, cunoscut și ca Indexul USAID, înăbușirea violentă a protestelor civice din 10 august 2018, precum și multiplele inițiative guvernamentale de exagerare a obligațiilor de raportare ale organizațiilor, discursul denigrator la adresa organizațiilor și protestatarilor, proliferat de la cel mai înalt nivel al autorității publice, au contribuit semnificativ la degradarea scorului României pe parcursul anului 2018 (de la 3.6 în 2017 la 3.7, în raportul de față).
Societatea civilă și-a manifestat în 2018 îngrijorarea față de amenințarea guvernului asupra independenței justiției și a luptei împotriva corupției, notează raportul citat. Deși protestele civice s-au micșorat în ampoare față de anii precedenți, România a ajuns pe prima pagină în presa internațională după data de 10 august, când Jandarmeria a răspuns cu violență unui protest pașnic din fața Guvernului….”
https://www.g4media.ro/raport-starea-societatii-civile-din-romania-in-declin-scorul-din-2018-similar-cu-cel-din-2004-la-finalul-guvernarii-nastase-atacurile-lui-dragnea-la-presa-si-violentele-jandarmilor-printre-bil.html
stefan6019/10/2019 at 13:12
@ intamplator.
E evident ca Barna e candidatul cu cele mai mari sanse sa se confrunte cu omul sistemului in turul II a prezidentialelor.
Ca urmare e pusa in act o operatie de intoxicare colosala si nationala.
Scopul e sa ajunga in turul doi Dancila si Iohannis. Care ultimul sa invinga ca raul cel mai mic.
Care ” rau cel mai mic” a fost strategie nationala post 1989 la oricare alegere prezidentiala.
Barna nu a fost ministru , nu a fost turnator , nu a pupat papucul rus , nu a dat meditatii zi si noapte sa cumpere 3 case. Deci trebuie demolat din start. NU E SANTAJABIL cu dosare la SRI , SIE si alte organe dedicate.
Problema fundamentala a majoritatii romanilor ca nu pricep nimic de si din democratie.
Nu reusesc sa inteleaga ca PSD , PNL , UDMR dar si partidele fantoma ca PMP , ALDE, PRO RO sint copie identica a defunctului PCR.
Ordine de sus in jos , aplauze de jos in sus. Adica aceiasi “democratie interna socialista” cum era denumita cindva.
E tipic pentru toate partidele dictatoriale unde cine cucereste sefia se inconjoara de slugi devotate , rasplateste iobagii temporar necesari , elimina disidentii.
E si motivul pentru care nu pot fi reformate.
Toata istoria PMR devenit PCR si ulterior FSN a avut aceleasi caracteristici de baza.
Schimbat nume dar ramase aceleasi obiceiuri.
Diferenta unica , nu se mai mazilesc disidentii interni sau impusca sefii inlaturati. Acum si uneori , mai merg la puscarie. Scurt timp si rar. Atit.
E absolut logic ca acest cancer politic in metastaza face ca societatea civila sa regreseze. Societatea in ansamblu sufera. Moral dar si fizic. Ai frica sa mai iesi in strada ca te bate/gazeaza “aparatorul democratiei” sau te violeaza criminalul eliberat prin recurs compensatoriu.
Iar cind societatea regreseaza , creste emigrarea. Care la romani e o constanta de 30 de ani dar si amplificata in ultimii 10 ani. Cind si speranta in o schimbare in mai bine a devenit bolnava.
stefan6019/10/2019 at 15:13
President @realDonaldTrump just wrapped up a joint press conference with President Mattarella of Italy.”
“The United States and Italy are bound together by a shared cultural and political heritage dating back thousands of years to Ancient Rome.” 🇺🇸🇮🇹
Deci presedintele Trump a declarat public ( conferinta de presa) ca USA si Italia sint legate cultural si politic de mii de ani. De pe vremea Romei antice. ( adica imperiul roman) 🙂 🙂
Ok. Pe vremea imperului roman , USA nici macar nu exista. Nici America ca continent nu era descoperita. 🙂
Ps. A mai scris ca kurzii nu au ajutat USA in WWII.
Ma intreb. O fi fost ajutata de Arabia Saudita si China ? 🙂
Cu asa nerozi la butoane , politica esterna e mareata, sublima dar lipseste cu desavirsire. 🙂
Eugen Vasilescu19/10/2019 at 15:51
trump a crescut in queens ny city cu o prezenta de italiani imigranti substantiala – guidos in local slang – dar presupun ca a invatat civics si istoria americii iar istoria antica era un mister. de la italieni probabil a invatat cantece mai ales siciliene in little italy despre maritis si amore.
dar istoria wwii e corecta – sauditii controlati de britanici nu au vandut petrol nemtilor – e chiar celebra intalnirea dintre roosevelt si feisal in 43-44 cand au convenit sa puna accentul pe noul venit aramco si mai putin pe bp. iar chinezii – sub chiang-kai-shek erau pe bune aliati cu americanii contra japoniei.
desy.demeter19/10/2019 at 16:01
De ascultat 🙂
“James Mattis mocks Donald Trump at gala dinner
Former US Defence Secretary James Mattis poked fun at Donald Trump as he spoke at a charity event in New York.
His comments came a day after the US president referred to him as “the world’s most overrated general”.
Mattis resigned as Defence Secretary in December 2018.”
https://www.bbc.com/news/av/world-us-canada-50094679/james-mattis-mocks-donald-trump-at-gala-dinner?fbclid=IwAR3FbGRHPJNR1JDZ7sjZGG1CVP4PDyL9nGR_n76EcjRdV82bnLXplMU1FV8
Eugen Vasilescu19/10/2019 at 16:58
mattis – spartan in maniere si lifestyle – isi umanizeaza prezenta, poate se pregateste sa candideze la ceva?
chestia cu meryl streep e putin over the top, e mai buna aluzia la bone spurs 🙂
Intamplator19/10/2019 at 19:28
Încă odată Trump își arată adevăratul caracter….as adauga și răspunsul lui la întrebarea daca creșterea prezentei militare in Polonia e legată de amenințarea rusa la care el a raspuns(citat din memorie)-nicidecum au un președinte bun ,care ma apreciază “….nu e mot a mot dar asta era esența răspunsului
mai mult, a ți ridiculiza “angajatul” care ți a fost loial e total neproductiv…
stefan6019/10/2019 at 18:05
Primele puturi de petrol saudite , in 1938. Exportul incepe DUPA 1945 datorita americanilor care investesc masiv si beneficiaza de 70 % din profit.
Sauditii nu aveau cum sa exporte nemtilor in 1939 -1945. Nu exista cale de acces pentru nemti. Toate rutele maritime erau in mana Royal Navy. Inclus canalul Suez care era proprietate franco engleza.
Eugen Vasilescu19/10/2019 at 19:22
Exact, de asta a fost trimis Rommel in africa – ca sa ajunga la petrol iar zacamintele saudite erau gata prospectate se stia cat sant de promitatoare din anii 30. in mana nemtilor zacamintele saudite – dar si din irak si ar fi fost urgent sub embargo si canalizate spre nemti. mai ales ca daca nemtii lua egiptul controlau canalul suez si mediterana de est devenea un lac controlat de ei. de aia in 42 nemtii s-au dus in caucaz. de aia in tot timpul wwii pana in august 44 valea prahovei aveau cea mai buna aparare antiaeriana din europa.
stefan6019/10/2019 at 21:20
Rommel cu Afrika Corps a fost trimis sa ajute aleatul italian care o lua tare pe coaja. ( Hitler a fost mereu subjugat de “farmecul” lui Mussolini )
Strategic ,cucerirea Libiei , Egiptului , Irak , Arabia Saudita au fost peste puterile tehnice si umane a Axei. Simplu. Prea multi km . de strabatut cu o singura cale de aprovizionare. Italia.
In schimb acest efort uman si tehnic era la mana unei singure natiuni. USA. Care putea lupta , aproviziona trupele la mii de km. atit in Africa cit si in Pacific. ( in paralel pe ambele fronturi)
Aceasta suprematie logistica americana e asigurata si azi.
Eugen Vasilescu20/10/2019 at 06:39
rommel s-a oprit la el alamein – sub 100km pana la alexandria si peste 300 km distanta pana la granita libiana asteptand comustibil si munitie care veneau destul de greu din italia, din creta, de la submarine si pe calea aerului. planul a fost ca nemtii sa treaca caucazul dupa un succes la stalingrad si sa faca jonctiunea cu trupele lui rommel. A fost prima victorie a englezilor in africa de nord.
spre deosebire de opinia comuna italienii au luptat f. bine.
mereu in inferioritate numerica rommel pina la el alamein a castigat mereu.
https://en.wikipedia.org/wiki/Second_Battle_of_El_Alamein#Background
“Rommel knew that the British Commonwealth forces would soon be strong enough to attack. His only hope now relied on the German forces fighting in the Battle of Stalingrad quickly to defeat the Red Army, then move south through the Trans-Caucasus and threaten Iran (Persia) and the Middle East. If successful, large numbers of British and Commonwealth forces would have to be sent from the Egyptian front to reinforce the Ninth Army in Iran, leading to the postponement of any offensive against his army. Rommel hoped to convince OKW to reinforce his forces for the eventual link-up between Panzerarmee Afrika and the German armies fighting in southern Russia, enabling them finally to defeat the British and Commonwealth armies in North Africa and the Middle East. ”
“General Erwin Rommel described the Italians as “extraordinary, courageous, disciplined, but badly commanded and equipped.”[128] He also said the famous phrase (written on a commemorative plaque at El Alamein):
The German soldier has astonished the world; the Italian Bersagliere has astonished the German soldier”
Intamplator19/10/2019 at 17:07
Brexit ul amânat cu o majoritate de 16 voturi/deh,daca Johnson n are un “cuc” la transporturi pierde…și încă se discuta/voteaza sâmbătă ….la noi a fi la treaba sâmbătă a fost sacrilegiu pentru “aleșii noștri”
stefan6019/10/2019 at 18:47
E un circ total in Anglia.
Nu se mai inteleg intre ei.
May a fost de 3 ori infranta in parlament si a demisionat.
Boris a luat o palma de la curtea suprema , acum parlamentul a votat ca e competenta ei sa analizeze, modifice , aprobe sau sa respinga oricare intelegere cu UE pentru Brexit. Adica o gramada de timp.
Boris ameninta alegeri anticipate ( nu are cum ca sint necesare 2/3 din voturile parlamentarilor pentru anticipate )
In paralel se prevede un nou referendum.
Haos total.
Eugen Vasilescu19/10/2019 at 19:24
viitor balcanic gb are
Intamplator19/10/2019 at 19:30
sunt gata sa pariez ca se va decide supunerea acordului unui referendum…..și de aici orice e posibil
Intamplator19/10/2019 at 20:16
O excelenta prezentare(opinie personală) a “brexit saga” pe contributors sub semnătura lui Daniel Musat ….a se citi…
stefan6019/10/2019 at 21:22
Foarte buna. Descrie o clasa politica engleza total debusolata si o masa de electori care voteaza cum bate vintul.
Mar19/10/2019 at 20:54
Încet și sigur O parte a CSM-ului se transformăîn falanga Sputnik.
https://www.g4media.ro/csm-cere-declasificarea-raportului-mcv-si-prelungirea-termenului-de-dezbatere-a-lui-la-o-saptamana.html
stefan6019/10/2019 at 21:25
E atit de catastrofal raportul MCV ca a fost bagat la secret de stat ? Ce cretini. 🙂
desy.demeter20/10/2019 at 09:26
“Ministrul Justiției, Ana Birchall, a declarat, sâmbătă, pentru Mediafax, că procedura în ceea ce privește raportul MCV a fost aceeași ca în anii trecuți, atât în privința regimului juridic al documentului, cât și al termenului de răspuns. Reacția sa vine după acuzațiile CSM privind clasificarea raportului.
Ministrul Justiției, Ana Birchall, a negat faptul că ar fi avut o implicare în clasificarea raportului MCV sau în termenul scurt de răspuns transmis către CSM.
„Minciuni! Procedura din acest an a fost exact ca și în anii trecuți, atât din punctul de vedere al regimului documentului, cât și a termenului de răspuns din partea autorităților române. Conform uzanțelor diplomatice Ministerul Justiției nu primește direct documentul, ci prin MAE. Ministerul Justiției nu a stabilit nici regimul juridic al documentului, draft raport MCV, nici termenul de răspuns. Fără a avea o obligație legală, dovadă că în ultimii ani CSM nu a fost invitat să participe la discuțiile din această fază, respectiv formulare de observații la draftul raportului MCV, dintr-un gest de bună credință, dialog și curtuazie instituțională, am invitat-o pe doamna Savonea și pe vicepreședinte Solomon (ei fiind persoane cu care delegația MCV s-a întâlnit în vară) să participe la întâlnirea de lucru organizată azi (sâmbătă – n.r.) la MJ. I-am invitat exact în momentul în care și noi am fost notificați de MAE”, a declarat Birchall pentru Mediafax….” https://www.hotnews.ro/stiri-esential-23435927-ana-birchall-neaga-clasificat-raportul-mcv-procedura-fost-exact-anii-trecuti.htm
Intamplator20/10/2019 at 12:26
comparat cu ce fac politicienii britanici,gashcarii noștri sunt “onorabili”….sa trimiți doua scrisori -una nesemnata in câte sa ceri amânarea iesirii,și alta semnată in care sa spui ca nu ești de acord cu amânarea e de a dreptul patetic!
Retrag propunerea de pariu de ieri și încep sa cred ca 31 oct va fi sfârșitul acestei melodrame;și nu datorita britanicilor ci datorita UE unde 27 au fost mai uniți și coerenți decât 1;ca părere personală ,britanicii vor fi “penalizați” pentru circul făcut …cum? La ceea ce urmează și anume negocierea acordului comercial /UE va negocia “la sânge” timpul fiind in favoarea lir/UK are mai multă nevoie de un acord decât UE….sa vedem daca Trump ii va “ajuta”….problema e ca Trump are ceva probleme cu ancheta de destituire și și a mai adăugat una=decizia ca summit G7 sa fie la proprietatea lui din Florida ,decizie contestata de mulți ,inclusiv republicani
intamplator20/10/2019 at 13:07
rectific-Trump a renuntat la idea de a gazdui G7 summit la proprietatea lui din Florida
Mar20/10/2019 at 15:25
Bun[ ziua!
Jigodism și iresponsabilitate extremă la Primăria S5. Oare ce crede că va obține nevertebratul care conduce acestă primărie, PSD-ul în general.
https://www.hotnews.ro/stiri-educatie-23436241-sala-etajul-3-cum-fost-oprit-proiectul-care-ajuta-zece-ani-copiii-din-ferentari-invete-valeriu-nicolae-imposibil-inteleg-cum-gandesc-oamenii-astia.htm
Eugen Vasilescu20/10/2019 at 18:21
Am spus-o si o repet: valeriu nicolau este un om de calitate si in cazul lui jigodiile cred ca ii pun piedici: ce fel de exemplu de succes da la etnie daca e posibil si in felul asta.
Paganel20/10/2019 at 20:01
Alegeri locale peste Prut!
Să vedem cine va câștiga la Chișinău: mai mult ca sigur va fi și al doilea tur! Interesant va fi să vedem dacă Blocul ACUM s-a „erodat” după coaliția cu socialiștii blidonului…
Mar20/10/2019 at 20:39
Sper să câștige ACUM, au făcut campanie din ușă în ușă. Au fost deosebit de activi și au mers în periferie zilnic.
Mar20/10/2019 at 20:40
Dragneev a pus tunul pe Veorica.
https://www.hotnews.ro/stiri-politic-23436654-dragnea-acuza-dancila-fraudat-banii-dovezile-care-fostul-sef-psd-invoca-cererea-sesizare-curtii-justitie.htm
Intamplator20/10/2019 at 22:05
Daca prima proasta a țării o plătea cu salariul minim in țara și deconta alta suma la PE ca salariu asistent e frauda clară
Daca o plătea cu salariu minim și deconta aceasi suma la PE iar eventuala diferența i o dădea numerar din “banii ei”,nu o pot agata legal/chiar și un eventual “autodenunț” al angajatei e greu de dovedit….
Mar20/10/2019 at 22:11
Tăntica a luat-o pe arătură, nu mai are țiglele pe casă. – ”O să discut cu colegii mei. Luăm în calcul și suspendarea președintelui, pentru că atât timp căt ceri fiecărui cetățean să respecte Constituția nu poate ca cel care terebuie să fie un exemplu pentru ceilalți să încalce legea fundamentală”, a mai spus liderul PSD.”
https://revistapresei.hotnews.ro/stiri-radio_tv-23437081-dancila-antena-3-luam-calcul-suspendarea-presedintelui.htm
« Revista Presei – 21 octombrie. „Nu vă mai gândiţi la dumneavoastră…”
Revista Presei – 18 octombrie. “Politicului de fapt nu-i pasă de sănatate…” »